OpenLLM-France/wikimedia huggingface dataset:
# Aeroport de Santa Helena

L'Aeroport de Santa Helena (codi IATA: HLE, codi OACI: FHSH) és un aeroport internacional a Santa Helena, una illa remota al sud de l'Oceà Atlàntic, al Territori Britànic d'Ultramar de Santa Helena, Ascensió i Tristan da Cunha. Va ser inaugurat el 2016, i va poder acollir els primers vols generals, xàrter i d'evacuació mèdica a partir del mes de maig. Els vols comercials regulars van començar el 14 d'octubre del 2017, amb una connexió setmanal amb l'Aeroport Internacional O. R. Tambo, a Johannesburg, Sud-àfrica, operada per la companyia sud-africana Airlink. Els vols comercials van inaugurar-se amb un any i mig de retard, i només amb avions de mida reduïda, a causa del cisallament del vent a l'aeroport. A més, ofereix vols xàrter mensuals entre Ascensió i Santa Helena.

## Història

Santa Helena, a l'oceà Atlàntic, és a més de dos mil quilòmetres del territori més proper. Abans de l'obertura de l'aeroport, només es podia arribar a l'illa per mar, cosa que la convertia en un dels llocs habitats més remots del planeta. Els viatges a bord del vaixell RMS St Helena duraven cinc dies des de Ciutat del Cap i n'hi havia un cada tres setmanes. El govern britànic va anunciar la intenció de construir un aeroport el 2005. Les obres van començar el 2012 i la pista d'aterratge es va completar el 2015. El setembre del mateix any van començar els vols de calibració. El primer avió de passatgers gros (de més de 100 seients) va aterrar a l'aeroport el 18 d'abril del 2016, un Boeing 737-800 operat per la sud-africana Comair, en un vol de prova que va aterrar al segon intent.
La inauguració de l'aeroport, prevista inicialment per al febrer del 2016, es va posposar diverses vegades entre altres motius per problemes amb el cisallament del vent, que dificultava l'aterratge d'avions grossos. Finalment obrí el juny del 2016, amb restriccions per als avions grossos. Els vols comercials regulars van començar l'octubre del 2017, operats per Airlink, després que l'aerolínia guanyés el concurs per a fer vols setmanals a Johannesburg passant per Windhoek o Walvis Bay (Namíbia) a omplir el dipòsit. El novembre del 2017 la mateixa companyia estrenà un vol xàrter mensual a l'illa de l'Ascensió.

## Aerolínies i destinacions

| Ciutats | Nom de l'aeroport | Aerolínies |
| Sud-àfrica |||
| Johannesburg | Aeroport Internacional O. R. Tambo | Airlink |
| Ciutat del Cap | Aeroport Internacional de Ciutat del Cap (estacional) | Airlink |
| Regne Unit |||
| Ascensió | Base aèria de l'Ascensió (xàrter) | Airlink |

## Referències

* ↑ «First flight lands on remote St Helena». BBC News, 14-10-2017.
* ↑ «St. Helena issues second RFP for scheduled services». ch-aviation.com. Arxivat de l'original el 27 febrer 2017.
* ↑ «St Helena Airport update no 48». Arxivat de l'original el 25 de juliol 2014.
* ↑ «SA Airlink wins bid for commercial air services to St Helena», 09-06-2017. Arxivat de l'original el 9 juny 2017.
# Acheilognathus microphysa

Acheilognathus microphysa és una espècie de peix cipriniforme de la família dels ciprínids.

## Morfologia

Els mascles poden assolir els 6,8 cm de longitud total.

## Distribució geogràfica

Es troba a Yunnan (Xina).

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* 1 2 FishBase (anglès)
* ↑ Yang, J.-X., X.-L. Chu i Y.-R. Chen, 1990. Subspecific differentiation of Acheilognathus elongatus (Teleostei: Cyprinidae) in Dianchi, Fuxian and Yangzonghai Lakes, Eastern Yunnan, China. Ichthyol. Explor. Freshwat. 1(1):69-74.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Acantopsis dialuzona

Acantopsis dialuzona és una espècie de peix de la família dels cobítids i de l'ordre dels cipriniformes.
Viu en zones de clima tropical entre 25 °C - 28 °C de temperatura.
Es troba al Vietnam, Laos, Cambodja, Tailàndia, Malàisia i Indonèsia.

## Referències

* ↑ The Taxonomicon (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
# Adolfo Fernández Casanova

Adolfo Fernández Casanova (Pamplona, 1843 - Madrid, 11 d'agost de 1915) fou un arquitecte navarrès, acadèmic de la Reial Acadèmia de la Història.

## Biografia

Va estudiar Arquitectura a la Universitat de Valladolid, on hi va obtenir el títol d'agrimensor i mestre d'obres. Després de fer pràctiques en el ferrocarril de Palència-Lleó, el 1863 es va traslladar a Madrid. Va ser arquitecte municipal d'Alcalá de Henares i provincial de Valladolid entre els anys 1873 i 1875. El 1877 fou acadèmic de perspectives i ombres de l'Escola Superior d'Arquitectura de Madrid. Va ser membre de la Reial Acadèmia de Belles Arts de Sant Ferran i de la Reial Acadèmia de la Història des de 1914.
Va destacar especialment com restaurador de catedrals, com les de Tarragona, Lleó, Àvila i Santiago de Compostel·la.
La seva obra més destacada va ser la restauració de la Catedral de Santa María de la Sede de Sevilla, l'última fase de la qual va concloure. Fernández Casanova es va encarregar de remossar les façanes del temple. Entre 1895 i 1927 les portes del costat nord van ser decorades amb guarniments neogòtics i columnes d'ordre corinti, per harmonitzar amb l'estil gòtic que predomina en tota la catedral. També va tenir una important participació en la restauració del castell d'Almodovar del Río. Per la seva trajectòria va rebre l'encomana de l'Orde d'Isabel la Catòlica i la Gran Creu de l'Orde d'Alfons XII.

## Obres

* El Catálogo Monumental y Guia de Monumentos Historicos y artisticos de la provincia de Sevilla.
* Castillos, recintos de ciudades é Iglesias fortificadas de España

## Notes

* ↑ Medalla 3 Arxivat 2016-03-03 a Wayback Machine. de la RAH
* ↑ Hispalis.net. «Fachadas». [Consulta: 26.09.2010].

## Enllaços externs

* Biografia d'Adolfo Fernández Casanova[Consulta:26-06-2010]
* Necrològica Arxivat 2016-03-04 a Wayback Machine. a euskomedia
# Adenomera araucaria

Adenomera araucaria és una espècie de granota que viu al Brasil.

## Referències

* Kwet, A., Garcia, P. &Angulo, A. 2004. Adenomera araucaria. Llista Vermella d'Espècies Amenaçades de la UICN 2006. Consulta: 17 de gener de 2008.
# Agustí Macià i Ferrer

Agustí Macià i Ferrer (Lloret de Mar, ca. 1807 - Lloret de Mar, 1878) fou un mestre d'aixa català.
Conegut com a Es Vaiapare, el seu nom es troba relacionat entre els anys 1817 i 1826 com a constructor de barques de tràfic a Lloret de Mar, però resulta probable que aquestes construccions siguin atribuïdes al seu pare, ja que tenien el mateix nom. De fet, la destrucció dels registres parroquials l'any 1936 no permet identificar amb seguretat el seu segon cognom, molt probablement Ferrer. Des de 1834 fins al 1869, fou director i propietari d'una de les principals drassanes de Lloret de Mar, juntament amb les de Bonaventura Ribas i Sebastià Pujol, que es va especialitzar en la construcció de pollacres i bergantíns. Entre d'altres, destaquen el bergantí Segundo Romano (1869) o l'allargament del casc de la pollacra Bella Dolores (1876).

## Referències

* ↑ Ràfols, 1951, p. 88, Vol. 2.
* ↑ Llovet, 1971, p. 84-85.

## Bibliografia

* Llovet, Joaquim. Constructors navals de l'ex-província marítima de Mataró, 1816-1875. Mataró: Caixa d'Estalvis Laietana, 1971.
* Ràfols, J.F.. Diccionario biográfico de artistas de Cataluña desde la época romana hasta nuestros días (en castellà). Barcelona: Millá, 1951.
* Vilà i Galí, Agustí Ma. La Marina mercant de Lloret de Mar : segles xviii i xix. [Lloret de Mar]: Ajuntament de Lloret de Mar, 1992. ISBN 84-606-0697-X.
# Achillobator

Achillobator giganticus (Dels mots llatins Achilles i giganticus i del mongol Bator: Gran heroi Aquil·les) va ser un dinosaure carnívor que va viure a Mongòlia durant el Cretaci superior. Era un dromeosàurid gros que mesurava uns 6 metres de llargada i 2 d'alçada. Era un animal robust i morfològicament semblant a altres membres de la seva família, especialment al dromeosaure, i posseïa unes dents serrades i espaiades especialment adaptades per a tallar carn.
Aquest dinosaure ja va ser descrit fa molts segles en un obscur escrit mongol. En Norell i en Clark ja volgueren publicar aquest escrit a American Museum Novitates, però el text va ésser publicat sense el seu coneixement en una forma rudimentària.

## Cladograma

| Dromaeosaurinae | Adasaurus Dromaeosaurus sense nom Achillobator Utahraptor |

## Referències

* ↑ Khand, Y.; Badamgarav, D.; Ariunchimeg, Y.; Barsbold, R. «Cretaceous system in Mongolia and its depositional environments». A: Cretaceous Environments of Asia. 17, 2000, p. 49-79. DOI 10.1016/s0920-5446(00)80024-2. ISBN 9780444502766.

## Enllaços externs

* L'Achillobator al Dinosauricon
* Imatge de l'Achillobator
# Achillea tomentosa

L'Achillea tomentosa és una espècie de planta amb flors de la família de les asteràcies. Pot rebre el nom comú de camamilla i en alguns llocs la forma camamirla.

## Descripció

És una herba erecta de 10 a 30 cm d'alçada. Les seves fulles són tomentoses, blanquinoses i molt dividides. El seu període de floració es produeix entre juny i juliol. Les flors són grogues i formen petits capítols que s'agrupen als extrems de les tiges en corimbes densos. És semblant a Achillea millefolium però molt més pilosa, amb les fulles superiors menys dividides i les flors grogues i no blanques (o rarament rosades).

## Origen i hàbitat

És originària del Mediterrani occidental, concretament del País Valencià, on creix al territori serrànic, en erms i zones fresques i elevades de muntanya, entre els 1.000 i 1.4000 m d'altitud. És una espècie calcícola.

## Taxonomia

Achillea tomentosa va ser descrita per Linné i publicada en Species Plantarum 2: 897. 1753.

### Etimologia

* Achillea: nom genèric anomenat així en honor d'Aquil·les. S'ha indicat també que el nom, més específicament, prové de la Guerra de Troia, quan Aquil·les va curar molts dels seus soldats i el mateix rei Tèlef, rei de Micenes, utilitzant el poder que l'Achillea millefolium té per a detenir les hemorràgies.
* Tomentosa: epítet llatí que significa 'peluda'.

## Referències

* ↑ «Achillea tomentosa». Noms de plantes. Corpus de fitonímia catalana. TERMCAT, Centre de Terminologia. [Consulta: 28 febrer 2022].
* 1 2 de Bolòs, Oriol; Vigo, Josep; Masalles, Ramon M.; Ninot, Josep M. «Compostes». A: Flora Manual dels Països Catalans. 2a edició. Barcelona: Portic Natura, 1993, p. 873. ISBN 8473064003.
* ↑ «Achillea tomentosa». Tropicos.org. Missouri Botanical Garden. [Consulta: 10 juny 2012].
* ↑ CRONQUIST, A., A. H. HOLMGREN, N. H. HOLMGREN, J. L. REVEAL & P. K. HOLMGREN (1994) Intermountain Flora. Vascular Plants of the Intermountain West. U.S.A. Vol. 5. Asterales.
* ↑ TRIANO, E. C. (1998) Flora del Subbético Cordobés. Catálogo, recursos y curiosidades. Diputación Provincial de Córdoba.
* ↑ « tomentosa» a Epítetos Botánicos.

## Enllaços externs

* http://herbarivirtual.uib.cat/cat-med/especie/5967.html.
# Ajeya Bharat

Ajeya Bharat és un partit transnacional fundat el 1992 sobre "els principis de la Meditació Transcendental", les lleis de la naturalesa i la seva aplicació a tots els nivells de govern. En el seu moment àlgid, va estar actiu en fins a 74 països; continua a l'Índia i a nivell estatal als Estats Units. El partit defineix la "llei natural" com la intel·ligència organitzadora que governa l'univers natural. El Partit de la Llei Natural defensa l'ús de la tècnica de Meditació Transcendental i el programa TM-Sidhi com a eines per animar la llei natural i reduir o eliminar els problemes de la societat.
Entre els candidats destacats hi havia John Hagelin com a president dels Estats Units i Doug Henning com a representant de Rosedale, Toronto, Canadà. George Harrison va fer un concert benèfic en suport de la festa el 1992. L'èxit electoral va ser aconseguit pel Partit Ajeya Bharat a l'Índia, que va escollir un legislador per a l'assemblea estatal, i el PNL croat, que va escollir un membre de la seva assemblea regional el 1993. L'any 2002, als EUA, es va informar que la seva organització rivalitzava amb la d'altres "tercers establerts", però la majoria dels capítols del partit s'han dissolt des de llavors.

## Referències

* ↑ Cowan, Douglas E & Bromley, David G (2008), Cults and New Religions: A Brief History, Blackwell, p. 48
* ↑ Nemeth, Stephen (2002), Encyclopedia of American Political Parties and Elections, p. 241
* ↑ Cowan, Douglas E & Bromley, David G (2008), Cults and New Religions: A Brief History, Blackwell, p. 48
* ↑ McKinnon, Matthew, Inductee: Doug Henning, <http://www.cbc.ca/arts/walkoffame/doughenning.html>
* ↑ Israelson, David «Politics brings former Beatle back on stage in Britain». Toronto Star, 04-04-1992, p. A.3.
* ↑ «We have lift-off». The Times, 29-03-1993.
* ↑ Nemeth, Stephen (2002), Encyclopedia of American Political Parties and Elections, p. 241
# Adonis

«Adonis» té aquests significats:
* Biografies:
** Adonis (poeta), pseudònim d'Ali Ahmad Said Esberl, poeta i assagista siri.
** Adonis (mite), heroi de l'antiga Grècia, fill de Cínires, rei de Xipre, i de Mirra.
* Plantes:
** Adonis (gènere), gènere de plantes amb flors de la família de les ranunculàcies.
** Adonis annua, planta medicinal i ornamental.
** Adonis de primavera (Adonis vernalis), planta herbàcia de la família de les ranunculàcies.
* Peixos:
** Lepidarchus adonis, espècie de peix de la família dels alèstids i de l'ordre dels caraciformes.
** Acanthicus adonis, espècie de peix de la família dels loricàrids i de l'ordre dels siluriformes.
** Myersina adonis, espècie de peix de la família dels gòbids i de l'ordre dels perciformes.
* Altres:
** Adonis (asteroide)
Viccionari
# Akysis fuscus

Akysis fuscus és una espècie de peix de la família dels akísids i de l'ordre dels siluriformes.

## Hàbitat

Viu a rierols de corrent ràpid a zones d'altitud alta.

## Distribució geogràfica

Es troba a Àsia: conca del riu Kapuas (Borneo, Indonèsia).

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ «Akysis fuscus». Catalogue of Life. (anglès) (anglès)
* ↑ Kottelat, M. i E. Widjanarti 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Agregat acicular

Un agregat acicular és un tipus d'espeleotema consistent en agrupacions de cristalls en forma d'agulla de carbonat de calci generalment en forma de mineral aragonita, però també és habitual trobar precipitada calcita a la part proximal i aragonita a la distal. Tradicionalment s'agrupaven juntament amb les antodites a causa del seu aspecte semblant, però en les noves classificacions es classifiquen com a dos tipus diferents d'espeleotemes reservant el terme antodita pels agregats els quals cristalls tenen un canal central i agregat acicular quan aquest canal no hi és.

## Referències

* ↑ Hill, C.A.; Forti, P. Cave Minerals of the World. National Speleological Society, 1997. ISBN 9781879961074.
* ↑ Castaño, R.; Redondo, J.M.; Fernández, E. «La cueva de Valdelajo (Sahelices de Sabero, León): Una pequeña joya geológica en una comarca minera». A: Florido, P. i Rabano, I. Una Vision Multidisciplinar del Patrimonio Gelogico y Minero. 12. IGME, 2010, p. 52 (Cuadernos del Museo Geominero). ISBN 9788478408368.
# Agregat

«Agregat» té aquests significats:
Agregat significa unit o agrupat de manera atapeïda. S'usa en els següents camps:
* Agregat (material): Material constituït per la mescla macroscòpica de dos o més components.
* Agregat (botànica). S'usa per a descriure flors i fruits atapeïts.
* Agregat (arqueologia): Conjunt d'estris relacionats trobats en un jaciment arqueològic.
* Agregat (economia): Conjunt de variables estadístiques predefinit que permet calcular magnituds globals de l'activitat econòmica.
* Agregat (diplomàcia): Membre d'una missió diplomàtica.
* Agregat (geologia): Roca clàstica.
* Agregat (teoria de conjunts): Conjunt.
* Agregat (marina mercant): Estudiant dels estudis de la marina mercant en pràctiques per obtenir el títol de pilot.
* Agregat (geografia): Antic municipi rural unit a un altre, del qual en depèn administrativament.
* Agregat (educació): Professor numerari de l'educació secundària que té la plaça en propietat però que no és catedràtic.
* Agregat (universitat): Acreditació atorgada per AQU Catalunya per a accedir a una plaça indefinida com a personal laboral docent i investigador. També s'anomena Acreditació de recerca.
* Agregat (química)
Viccionari
# Al-Qadisiya SC

L'Al-Qadisiya SC (àrab: نادي القادسية الرياضي, Nādī al-Qādisiyya ar-Riyāḍī, ‘Club Esportiu al-Qadissiyya’) és un club de futbol de la ciutat d'Al-Kuwait, al districte de Hawalli, Kuwait. Va ser fundat el 20 d'octubre de 1960. A més de la secció de futbol té una important secció d'handbol.

## Palmarès

* Lliga kuwaitiana de futbol:
** 1968–69, 1970–71, 1972–73, 1974–75, 1975–76, 1977–78, 1991–92, 1998–99, 2002–03, 2003–04, 2004–05, 2008–09, 2009–10, 2010–11, 2011–12, 2013–14, 2015–16
* Copa de l'Emir kuwaitiana de futbol:
** 1964–65, 1966–67, 1967–98, 1971–72, 1973–74, 1974–75, 1978-79, 1988–89, 1993–94, 2002–03, 2003–04, 2006–07, 2009–10, 2011–12, 2012–13, 2014–15
* Copa de la Corona kuwaitiana de futbol:
** 1998, 2002, 2004, 2005, 2006, 2009, 2012-2013, 2013-2014, 2017–18
* Copa Al Kurafi:
** 2002–03, 2005–06
* Copa Federació kuwaitiana de futbol:
** 2007–08, 2008–09, 2010–11, 2012–13
* Supercopa kuwaitiana de futbol:
** 2009, 2011, 2013, 2014
* Copa de l'AFC de futbol:
** 2014
* Copa de Clubs Campions del Golf:
** 2000, 2005

### Futbol Sala

* Lliga de Kuwait:
** 2012-13, 2013–14
* Copa Federació de Kuwait:
** 2010-11, 2011–12, 2013–14, 2014–15, 2015-16
* Supercopa de Kuwait:
** 2012-13, 2013–14

### Handbol

* Lliga de Campions de l'AHF:
** 2006, 2007

## Referències

* ↑ «Kuwait - List of Foundation Dates Clubs». rsssf.com. [Consulta: 16 desembre 2017].
* ↑ «Kuwait - List of Champions». rsssf.com. [Consulta: 16 desembre 2017].
* 1 2 3 4 5 «Kuwait - List of Cup Winners». rsssf.com. [Consulta: 16 desembre 2017].

## Enllaços externs

* Web oficial Arxivat 2021-02-11 a Wayback Machine. (àrab)
# Al-Qadi al-Fàdil

Muhyi-d-Din (o Mujir-ad-Din) Abu-Alí Abd-ar-Rahim ibn Alí ibn Muhàmmad ibn al-Hàssan al-Lakhmí al-Baysaní al-Askalaní (àrab: مخيي (أو مجير) الدين أبو علي عبد الرحيم بن علي بن محمد بن الحسن اللخمي البيساني العسقلاني, Muḥyī (o Mujīr) ad-Dīn Abū ʿAlī ʿAbd al-Raḥīm b. ʿAlī b. Muḥammad b. al-Ḥasan al-Laẖmī al-Baysānī al-ʿAsqalānī), conegut com al-Qadi al-Fàdil (àrab: القاضي الفاضل, al-Qāḍī al-Fāḍil) (Ascaló, 2 d'abril de 1135 - el Caire, 25 o 26 de gener de 1200) fou visir de Saladí, fill d'un jutge de Baysan.

## Carrera

* 1148/1149 entra al servei de palau al Caire
* vers 1152, secretari del cadi d'Alexandria Ibn Hadid.
* 1153-1163 director del diwan del visir Ruzzik ibn Talaï.
* 1163-1169 secretari de Kàmil, fill del nou visir Xàwar.
* 1169 secretari de Xirkuh, successor de Xàwar com a visir.
* 4 de març de 1171 president del diwan al-inxà.
* 1172, conseller de Saladí per afers fiscals.
* 1189-1190 Director general de les finances egípcies i reorganitzador de l'exèrcit i la flota.
* Va acompanyar a Saladí en les seves campanyes a Síria i estava al seu costat quan el sultà va morir el 4 de març de 1193.
* 1193-1194 conseller d'al-Àfdal ibn Salah-ad-Din de Damasc.
* 1194-1195 conseller d'al-Aziz Uthman ibn Salah-ad-Din d'Egipte.
* 1195 mediador entre al-Àfdal i al-Aziz per posa fi a la guerra entre els dos.
* 1195-1200 passa a la vida privada.

## Bibliografia

* Ehrenkreutz, Saladin, Albany (Nova York) 1972
* Brockelmann, C. "al-Ḳāḍī al-Fāḍil". Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 29 de maig de 2016 <http://referenceworks.brillonline.com/entries/encyclopaedia-of-islam-1/al-kadi-al-fadil-SIM_3778>
# Alexander Coosemans

Alexander Coosemans (Anvers, 1627 – 1689), va ser un pintor barroc flamenc, especialitzat en natures mortes. Deixeble i seguidor de l'estil de Jan Davidsz de Heem, en 1645 va ingressar com a mestre en el gremi de Sant Lluc de la seva ciutat natal. El 1649 va viatjar a Roma on va romandre fins a 1651, per retornar després a Anvers, on romandria ja fins a la seva mort el 28 d'agost de 1689. Com a pintor va tractar tots els gèneres de la naturalesa morta, des de les tradicionals natures mortes de variades i exòtiques fruites i objectes d'aixovar, alguna vegada amb fons de paisatge i forts contrastos de llum, a les vanitas (Vanitas amb crani, rellotge de sorra, vetlla, llibre, carta i un crucifix en un sòcol de pedra, Brussel·les, Koninklijke Musea voor Schone Kunsten), el bodegó de caça amb mariscs i algun au o les garlandes de flors i altres arranjaments florals, ocasionalment emmarcant crucifixos o calzes (Copenhaguen, Statens Museum for Kunst) per compondre al·legories religioses.

## Referències

* ↑ Vlieghe, Hans, Arte y arquitectura flamenca, p. 350, 1585-1700, Madrid, Cátedra, 2000, ISBN 84-376-1842-8
* ↑ RKD